text: Regeringen klar til at straffe myndigheder der sjusker med vores datasikkerhed
  11 januar 2017 kl. 19.52
  Med en ny datasikkerhedsstrategi er den nuværende regering parat til at lave sanktioner overfor kommuner og andre offentlige myndigheder.
  Der skal gøres mere for at borgernes personfølsomme oplysninger, ikke kommer ud i det offentlige rum, og hvis det bliver nøvendigt, er regeringen klar til også at gøre det muligt, at give bøder hvis det alligevel sker.
  Det siger Venstres kommunalordfører Carl Holst onsdag til TV SYD.
  Ifølge Carl Holst har Datatilsynet idag kun mulighed for at lave sanktioner overfor private aktører, mens det ikke er muligt, hvis det er offentlige myndigheder, der sjusker med sikkerheden, når det gælder personfølsomme oplysninger, der ved en fejl kommer i de forkerte hænder.
  
  